**МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ**

Проект

**Наредба за изменение и допълнение на Наредба № 44 от 2006 г. за ветеринарномедицинските изисквания към животновъдните обекти** (обн., ДВ, бр. 41 от 2006 г.; изм., бр. 102 от 2006 г., бр. 40, 48 и 90 от 2008 г., бр. 50 от 2010 г., бр. 10 и 94 от 2012 г., бр. 69 от 2013 г., бр. 15 и 62 от 2014 г., бр. 44 от 2016 г., бр. 56 от 2017 г. и бр. 17 и 42 от 2018 г.)

**§ 1.** В чл. 1 ал. 2 се отменя.

**§ 2.** В чл. 2, ал. 2 думата „едногодишна“ се заменя с „12-месечна“, думата „6-месечна“ се заменят с „9-месечна“, а „т. 2, 3 и 5“ се заменят с „т. 2, 3, 5, 6 и 8“.

**§ 3.** В чл. 3 се правят следните изменения:

1. Алинея 1 се изменя така:

„(1) Нови животновъдни обекти за отглеждане на свине, според типа на обекта се изграждат при спазване на мерките за биосигурност на разстояние не по-малко от:

1. 10 км за индустриална ферма от друг животновъден обект за индустриално отглеждане на свине;

2. 3 км за фамилна ферма от друг животновъден обект за индустриално отглеждане на свине;

3. 500 метра от заградена територия за отглеждане на космат дивеч.“

1. В ал. 2 думата „промишлено“ се заменя с „индустриално“.
2. Създава се нова алинея 3:

„(3) Нов животновъден обект за отглеждане на птици се изгражда на разстояние не по-малко от 500 метра от заградена територия за отглеждане на пернат дивеч.“

1. Досегашните ал. 3 и 4 стават съответно ал. 4 и 5 и в тях думите „по ал. 1 и 2“ се заменят с „по ал. 1, 2 и 3“.
2. Досегашните ал. 5 и 6 стават съответно ал. 6 и 7.

**§ 4.** В чл. 3а се правят следните изменения и допълнения:

1. Досегашният текст става ал. 1 и в нея думите „животновъдните обекти на един собственик или ползвател“ се заменят с „един животновъден обект“.
2. Създава се ал. 2:

„(2) В животновъдните обекти по чл. 2, 9, 10, 12 – 14 и чл. 16 не се допуска отглеждане и на свине“.

**§ 5.** В чл. 4, ал. 1 се правят следните изменения и допълнения:

1. В т. 3 думите „с достатъчно количество вода за пиене“ се заменят с „постоянно с питейна вода“.
2. В т. 5 накрая след думите „други животни“ се добавя „около индустриалните свинекомплекси се обособява и буферна зона или двойна ограда, ограничаваща всякакъв контакт с диви свине;“.
3. В т. 6 след думите „като за птиците“ се добавя „и свинете“.

**§ 6.** Създава се чл. 4а:

„Чл. 4а. (1) В личните стопанства на физически лица се отглеждат за лични нужди до:

1. два броя едри преживни животни (ЕПЖ) и приплодите им до 12-месечна възраст;

2. десет броя дребни преживни (ДПЖ) с приплодите им до 9**-**месечна възраст;

3. три броя прасета за угояване, различни от свине майки и некастрирани нерези;

4. два броя еднокопитни и приплодите им до 12-месечна възраст;

5. десет възрастни зайци с приплодите им, но не повече от сто броя общо;

6. петдесет възрастни птици, независимо от вида;

7. сто бройлера или подрастващи птици, независимо от вида;

8. пет броя пчелни семейства.

(2) Обектите по ал. 1, т. 1-7 отговарят на изискванията по чл. 4, ал. 1, т. 2, 3, 5 и 6 и имат обособено място за съхранение и обеззаразяване на тор.“

**§ 7.** В чл. 5, ал. 1 се правят следните изменения:

1. В основния текст думата „промишлен“ се заменя с „индустриален“.
2. В т. 1 думите „депониране и за пречистване на твърдите и течните отпадъци от производството “ се заменят с „тор“.

**§ 8.** В чл. 6се правят следните изменения и допълнения:

1. В т. 1:

а) буква „б“ се изменя така:

„б) са изградени от материали, устойчиви на тежестта и движението на животните, и с повърхности, подходящи за почистване, измиване, дезинфекция, дезинсекция и дератизация;"

б) създават се б. „в“ и „г“:

„в) са с обезопасени отвори (прозорци, клапи и др.) с мрежа, като за птиците е с око не по-голямо от 2 см/2 см, гарантираща защита от други птици и гризачи, а при свинете и от насекоми.

г) на входа на всяка сграда за отглеждане на животните има филтър за смяна на работното облекло, оборудван с вана за измиване и дезинфекция на обувките и съоръжение за дезинфекция на ръцете.“

1. В т. 6 думите „почистване и дезинфекция“ се заменят с „почистване, дезинфекция, дезинсекция и дератизация“, а думата „други“ се заличава.

**§ 9.** В чл. 7 се правят следните изменения и допълнения:

1. В основния текст думата „промишлен“ се заменя с „индустриален“, а думите „могат да“ се заличават.
2. В т. 3 думите „или адаптационно“ се заличават.
3. В т. 4, в началото преди думата „склад“ се добавя „силоз и/или“.
4. В т. 5 след думата „трапезария“ се добавя „или място за хранене“.
5. В т. 6 думите „септична яма“ се заменят с „пречиствателно съоръжение“.

**§ 10.** В чл. 8 се правят следните изменения и допълнения:

1. Досегашният текст става ал. 1 и в нея:

а) точка 4 се изменя така:

„4. място или оборудване за дезинфекция на доставени отвън материали, консумативи, ветеринарномедицински продукти и други;“.

б) създава се т. 6:

„6. инсинератори според капацитета на обекта, в които се обезвреждат само странични животински продукти с произход от съответния обект.“

1. Създава се ал. 2:

„(2) В черната зона се обособява помещение или място на изхода, различно от чл. 4, ал. 1, т. 4, за почистване, измиване и дезинфекция на транспортни средства, с необходимото оборудване, включително и такива използвани само за нуждите на обекта.“

**§ 11.** Член 11 се изменя така:

„Чл. 11. Животновъдните обекти за отглеждане на свине за лични нужди отговарят на следните изисквания:

1. имат обособено място за отглеждане на животните, което е оградено по начин, непозволяващ достъпа на други животни и е предпазено от достъп на гризачи;

2. площта за отглеждане на едно животно е не по-малко от 1 кв.м.;

3. обособеното място за отглеждане, използваните съоръжения и инвентар са изградени от материали и по начин позволяващи цялостно и ефективно почистване, дезинфекция, дезинсекция и дератизация;

4. разполагат с хранителни корита с размери от 30 см до 35 см дължина, от 30 см до 35 см широчина и с височина на предния ръб 20 см и поилки;

5. влизането на лицата до мястото за отглеждане на прасета за угояване и излизането се осъществява с работно облекло и обувки, след преминаване през място за дезинфекция;

6. имат обособено място за предварително съхранение и обеззаразяване на тор, съобразено с броя на отглежданите животни, за не по-малко от 40 дни, а в нитратно уязвимите зони за не по-малко от 6 месеца.“

**§ 12.** Създават се чл. 11а, 11б и 11в:

„Чл. 11а. Животновъдните обекти за отглеждане на свине тип фамилни ферми отговарят на следните изисквания:

1. сградите и помещенията за отглеждане на животните са изградени съгласно приложение № 4;

2. сградите, помещенията, съоръженията и инвентара са изградени от материали, устойчиви на тежестта и движението на животните, и с повърхности, подходящи за почистване, измиване, дезинфекция, дезинсекция и дератизация и са с обезопасени отвори, гарантиращи защита от птици, гризачи и насекоми;

3. на входа/изхода на всяка сграда за отглеждане на животните има филтър за смяна на работното облекло, оборудван с вана за измиване и дезинфекция на обувките и съоръжение за дезинфекция на ръцете;

4. имат помещение или място на изхода, различно от чл. 4, ал. 1, т. 4, за почистване, измиване и дезинфекция на транспортни средства, с необходимото оборудване.

5. имат място/съоръжения за предварително съхранение и обеззаразяване на тор, торови течности и технологични води, за не по-малко от 40 дни; животновъдни обекти, разположени в нитратно уязвимите зони, спазват изискванията на Наредба № 2 от 2007 г. за опазване на водите от замърсяване с нитрати от земеделски източници.

Чл. 11б. (1) Животновъдните обекти тип индустриални ферми за отглеждане на свине отговарят на следните изисквания:

1. сградите и помещенията за отглеждане на животните са изградени съгласно приложение № 4;

2. обектите за угояване с повече от 700 места и развъдните стопанства с над 100 места организират дейността си при спазване на принципа за профилактика "всичко пълно – всичко празно" при отглеждане на подрастващи прасета и свине за угояване;

3. имат съоръжения за съхранение на тор и обеззаразяване, съобразено с капацитета и технологията на отглеждане, с изключение на случаите при сключен договор за ежедневно/директно извозване за преработка или оползотворяване; животновъдните обекти, разположени в нитратно уязвимите зони, следва да отговарят на изискванията на Наредба № 2 от 2007 г. за опазване на водите от замърсяване с нитрати от земеделски източници.

(2) За обекти, чиито животни са разпределени в две или повече самостоятелни производствени групи, могат да се въведат отделни мерки за биосигурност за всяка група при условие, че структурата, размерът и отстоянията, и извършващите в тях операции го позволяват. Мерките следва да са разписани в плана по чл. 20, ал. 1, т. 2.

(3) В случаите по ал. 2 за всяка производствена група се обособява „бяла и черна зона“ и се прилагат изискванията на чл. 6, чл. 7, т. 1-5, чл. 8, ал. 1, т. 5 и ал. 2.

(4) Изискванията на чл. 7, т. 6-8 и чл. 8, ал. 1 могат да бъдат общи за обектите по ал. 2, като достъпът до тях е самостоятелен и са осигурени условия, възпрепятстващи епизоотична свързаност.

(5) На границата на "бялата зона" на животновъдния обект по ал. 1 може да се изгражда кланица/кланичен пункт или кланица с интегрирано към нея предприятие за производство на месни продукти, мляно месо и месни заготовки, при условие че в него се колят само свине от животновъдния обект и се преработва само месото, добито от тези свине.

(6) В предприятието по ал. 5 може да се преработва и месо от едри преживни животни, при условие че е:

1. добито в кланица, регистрирана по реда на чл. 12 от Закона за храните;

2. транспортирано съгласно чл. 245 от Закона за ветеринарномедицинската дейност.

Чл. 11в. Източнобалканската порода свине се отглеждат съгласно изискванията на Наредба № 6 от 2007 г. за условията и реда за пасищно отглеждане на свине от източнобалканската порода и нейните кръстоски (ДВ, бр. 29 от 2007 г.).“

**§ 13.** В чл. 14, ал. 1 се създава т. 7:

„7. помещение или място на изхода, различно от чл. 4, ал. 1, т. 4, за почистване, измиване и дезинфекция на транспортни средства, с необходимото оборудване, включително и такива използвани само за нуждите на обекта.“

**§ 14.** Създава се нов чл. 17:

„Чл. 17. (1) Животновъдните обекти - постоянни пчелини отговарят на следните изисквания:

1. разполагат с ограждение, осигуряващо безопасността на обекта, което не позволява достъп и свободно преминаване от хора и животни;

2. имат поставена информационна табела на входа, съдържаща данни за идентификацията на обекта;

3. снабдени са постоянно с вода.

(2) За обектите по ал. 1, намиращи се в защитени територии, по смисъла на Закона за защитените територии, изискванията на ал. 1, т. 1 и 2 не се прилагат.

(3) Обекти по ал. 1, намиращи се в урегулирани поземлени имоти разполагат с ограда.“

**§ 15.** В чл. 18, ал. 3 думата „вид“ се заменя с „разред“.

**§ 16.** След чл. 18 се създава раздел IVа „Ветеринарномедицински и зоохигиенни изисквания към животновъдните обекти-пасища“ с чл. 18а и 18б:

„Раздел IVа

Ветеринарномедицински и зоохигиенни изисквания към животновъдните обекти- пасища

Чл. 18а. (1) В животновъдни обекти–пасища се отглеждат едри и/или дребни преживни животни и/или еднокопитни животни целогодишно пасищно.

(2) Обектите по ал. 1 отговарят на следните изисквания:

1. разполагат с ограждение, осигуряващо безопасност на обекта, което не позволява достъп и свободно преминаване от хора и животни;

2. разполагат с площ от поне два декара за една животинска единица;

3. имат осигурен постоянен достъп до вода и храна;

4. имат навес с минимум две съседни стени, който осигурява защита от неблагоприятни атмосферни влияния и други вредни въздействия върху здравословното състояние на всички животни;

5. разполагат с обособено място или съоръжение, което дава възможност за бързо залавяне и фиксиране на животните при извършване на ветеринарномедицински или зоотехнически манипулации;

6. имат поставена информационна табела на входа, съдържаща данни за идентификацията на обекта.

Чл. 18б. (1) За животновъдните обекти–пасища, в които за периода от 15 ноември до 15 март не се отглеждат животните, изискванията на чл. 18а, ал. 2, т. 1, 4 и 6 не се прилагат.

(2) За животновъдните обекти–пасища в защитени територии, по смисъла на Закона за защитените територии, изискванията на чл. 18а, ал. 2, т. 1, 2, 4 и 6 не се прилагат.“

**§ 17.** В чл. 19 се правят следните изменения:

1. Точка 8а се изменя така:

„8а. води ветеринарномедицински дневник на пчелина, регистър на животните в животновъдния обект, като животновъдните обекти за отглеждане на охлюви и калифорнийски червеи водят дневници по образец съгласно приложение № 11;“.

1. В т. 9, б. „е“ думите „в обекта“ се заменят с „на транспортните средства и на обекта“.
2. В т. 13 думите „профилактична програма“ се заменят с „Националната програма за профилактика, надзор, контрол и ликвидиране на болести по животните, включително зоонозите“.

**§ 18.** В чл. 19б се правят следните изменения:

1. Алинея 1 се изменя така:

„(1) Собственикът или ползвателят на люпилня за птици е длъжен да:

1. спазва изискванията на чл. 19, т. 2–4, 6, 8, 9, б. "б" и "е" и 10–14;

2. разполага с разработена програма за хуманно умъртвяване на еднодневни птици, необходимо оборудване, обучен персонал и сключени договори за доставка на консумативи.“

2. В ал. 2 т. 3 се отменя.

**§ 19.** Създава се чл. 19в:

„Чл. 19в. Изискванията по чл. 19, т. 2, 5а, 8, 9, б. „д“ и „е“, 10 и 12 не се отнасят за собственика или ползвателя на животновъден обект–пасище“.

**§ 20.** Създава се нов чл. 20:

„Чл. 20. (1) Собственикът или ползвателят на люпилня и животновъден обект с индустриален характер за отглеждане на птици и свине е длъжен да разполага с одобрени от изпълнителния директор на БАБХ или оправомощено от него лице:

1. програма за почистване, дезинфекция, дезинсекция и дератизация, с въведени процедури и тяхното документиране;
2. индивидуален план за биосигурност с определяне на критичните контролни точки в обекта и процедури за тяхното управление;
3. изготвен план за прилагане на спешни мерки при констатиране на заразно заболяване.

(2) Собственикът или ползвателят на фамилна ферма за отглеждане на свине е длъжен да разполага с плановете по ал. 1, т. 2 и 3.“

**§ 21.** В Допълнителните разпоредби, в § 1 се правят следните изменения и допълнения:

1. Точка 11 се изменя така:

„11. "Мокър филтър" е помещение с вход-изход към черната и бялата зона , в което има:

а) съблекалня с персонални шкафчета за съхранение на личното цивилно облекло;

б) баня с душове;

в) съблекалня с персонални шкафчета за съхранение на личното работно облекло.“

1. В т. 15 думите „и риби“ се заменят с „риби и пчелни семейства“.
2. В т. 18 в основния текст след думите „вход-изход“ се добавя „към черната и бялата зона“.
3. Точка 30 се изменя така:

„30. "Животновъден обект с индустриален характер в свиневъдството" е обект, в който се отглеждат животни при осигуряване на висока степен на биосигурност, механизация и автоматизация на производствените процеси, интензивно отглеждане с цикличност на производството и стандартност на продукцията.“

1. В т. 30а, думата „промишлен“ се заменя с „индустриален“.
2. Точка 37 се отменя.
3. Точка 42 се отменя.
4. Точка 43 се изменя така:

„43. "Фамилна ферма за свине" е животновъден обект с въведени мерки за биосигурност за отглеждане до 10 броя свине майки и приплодите им, но не повече от 200 броя свине общо.“

1. Точки 44 и 45 се отменят.
2. В т. 46 след думата „Биосигурност“ се добавя „(биологична сигурност)“.
3. Създава се т. 51, 52, 53, 54 и 55:

„51. „Животинска единица" е по смисъла на § 2з от допълнителните разпоредби на Закона за собствеността и ползването на земеделски земи.

52. „Критична контролна точка“ е етап от технологичния цикъл в животновъдния обект с висок епидемичен риск, допускащ потенциални условия за проникване на заразни заболявания.

53. „Управление на критична контролна точка“ е въвеждане на действия с цел намаляване нивото на епидемичния риск и/или неговото елиминиране.

54. „Място за дезинфекция“ е място, на което са разположени вана с дезинфекционен разтвор, за дезинфекция на обувките или дезинфекционни тампони за обувки.

55. „Буферна зона“ е зона около индустриален свинекомплекс с отстояние  не по-малко от 500 м от оградата на обекта до горски територии и обработваеми земеделски земи, за добив на продукция, която ограничава достъпа на диви свине.

**§ 22.** В Приложение № 4 към чл. 11, ал. 1, т. 1 думите „чл. 11, ал. 1, т. 1“ се заменят с „чл. 11а, т. 1“.

**Преходни и заключителни разпоредби**

**§ 23.** Животновъдните обекти се привеждат в съответствие с изискванията на тази наредба в четиримесечен срок от влизането й в сила.

**§** **24**. За животновъдни обекти за отглеждане на свине, вписани в Интегрираната информационна система на Българска агенция по безопасност на храните, съгласно чл. 21, ал. 1 от Наредба № 6 от 2013 г. за изискванията към средствата за официална идентификация на животните и използването им, условията, реда и контрола по събиране, въвеждане, поддържане и използване на информацията в Интегрираната информационна система на Българската агенция по безопасност на храните, до влизане в сила на наредбата, изискванията на чл. 3, ал.1 не се прилагат.

**§ 25.** В Наредба № 6 от 2007 г. за условията и реда за пасищно отглеждане на свине от източнобалканската порода и нейните кръстоски (Обн., ДВ, бр. 29 от 2007 г., изм., бр. 3 от 2011 г. и бр. 65 от 2017 г.) се правят следните изменения и допълнения:

1. В чл. 3, ал. 2, т. 4 думите „разстоянието между обектите трябва да бъде минимум 500 м“ се заменят с „е налице разстояние не по-малко от 500 метра от заградена територия за отглеждане на космат дивеч, стада източнобалкански свине, индустриални и фамилни ферми за отглеждане на свине.“
2. В чл. 9 се правят следните изменения и допълнения:

а) в ал. 1 след думите „изгражда временни“ се добавя „двойни“.

б) Алинея 3 се изменя така:

„(3) Отглеждането на свинете се извършва при изпълнение на индивидуален план за биосигурност с определяне на критичните контролни точки в обекта и процедури за тяхното управление и план за прилагане на спешни мерки при констатиране на заразно заболяване, одобрени от директора на съответната областна дирекция по безопасност на храните (ОДБХ).“

**ДЕСИСЛАВА ТАНЕВА**

*Министър на земеделието, храните и горите*